شه‌فه‌ق نيوز/ راپۆرته‌يل رووژنامه‌نويسى ئه‌ڵمانى، باس له‌وه‌ كردن به‌رلين خوازياره‌ پشتگيرى وڵاته‌يل يه‌كگرتگ ئه‌مريكا بكا له‌ دامه‌زرانن ناوچه‌يگ ئارام له‌ خوه‌رئاواى كوردستان.
له‌ى باوه‌ته‌و، راپۆرتيگ ك له‌ماڵپه‌ڕ شبيگڵ ئونلاين بڵاو كريا، وت: حكومه‌ت ئه‌ڵمانى خوازياره‌ پشتگيرى وڵاته‌يل يه‌كگرتگ بكا له‌ ئه‌رك دامه‌زرانن ناوچه‌يگ ئارام له‌ خوه‌رئاواى كوردستان و يه‌يش ده‌رخست ك به‌رلين مه‌سه‌له‌ى دريژه‌وكردن ئه‌رك هيزه‌يل له‌وه‌ر ئى مه‌به‌سه‌ له‌ هاوپه‌يمان ناوده‌وڵه‌تى ئه‌را واشنتۆن خسته‌سه‌ڕوێ.
وه‌گووره‌ى راپۆرته‌گه‌، يه‌يش ماناى ئه‌وه‌سه‌ ته‌ياره‌يل تۆرنادۆ ئه‌ڵمانى وه‌رده‌وام بوون له‌ گرتن وێنه‌ له‌ ئاسمانه‌و وه‌ل داين سوزه‌مه‌نى له‌ ئاسمانه‌و وه‌ ته‌ياره‌يل جه‌نگى به‌شدار له‌ هاوپه‌يمان ناوده‌وڵه‌تى.
